
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Ферма „Благовец”, с. Благово, общ. Монтана с оператот ЗП Славейко Славейков
Дата на извършване на проверката: 23.08.2018 г.

Място на извършване на проверката: с. Благово, общ. Монтана
Проверени компоненти и фактори на околната среда:
· Води
· Почви

· ОХВ

· Отпадъци 
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за управление на отпадъците (ЗУО)

· Закон за почвите (ЗП)

· Закон за водите (ЗВ) 

· Закон за защита от вредното въздействие на химичните вещества и смеси (ЗЗВВХВС)
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-243/17.08.2018 г. на директора на РИОСВ – Монтана за извършване на комплексна проверка на място в обект - ферма „Благовец”, с. Благово, общ. Монтана с оператор ЗП Славейко Славейков.
На 23.08.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-243/17.08.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-64/23.08.2018 г.
Проверени са:

· Сгради и съоръжения на площадката
· Документи и данни, свързани със законовите и подзаконови нормативни актове по околна среда
Констативна част:

Основната дейност на обекта е отглеждане на едър рогат добитък (крави, телета) и производство на бяло саламурено сирене и кисело мляко. Фермата е разположена на собствена площадка в бивш стопански двор на с. Благово, като на същата е ситуиран 1 брой обор за отглеждане на животни и отделно обособено помещение за производството на сирене и кисело мляко.







 

1.  По компонент „Води”: 









Вода за питейно-битови и производствени (измиване на оборудването в помещението за производство на сирене и кисело мляко) нужди се доставя от водопроводната мрежа на населното място. Формираните от измиването отпадъчни води се отвеждат до водоплътни изгребни ями (2 бр.), разположени на територията на площадката.

2. По компонент „Почви”









Към момента на проверката на обекта се отглеждат 28 бр. животни по свободно-боксов метод. В съседство на кравефермата за собствени нужди е изградено фуражно стопанство, където се съхранява и силажа. Почистването на обора е по сух способ, като събирането и временното съхранение на твърдия торов отпад се извършва на открита бетонирана площадка в границите на имота. След доферментиране се използва за наторяване на земеделски земи. Няма констатирани замърсявания извън площадката на фермата. При проверката не са установени течове от проводи, което да предполага изтичане на течности към почвите на съседни имоти. 

3. По фактор ОХВ










По приложение на Закон за защита от вредното въздействие на химичните вещества и смеси и подзаконовите му нормативни актове, при проверката се констатира, че на територията на фермата не се произвеждат, употребяват или съхраняват химични вещества и смеси в самостоятелен вид, в смеси или в изделия или смеси, които са класифицирани в категория на опасност, съгласно Регламент ЕО № 1272/2008 CLP. 

4. По фактор „Отпадъци”:









Извършена е проверка по чл. 14 и чл. 59 от Закона за управление на отпадъците (ЗУО) и Наредбата за определяне на реда и размера за заплащане на продуктова такса. Готовата продукция  се реализира на българския пазар опакована. ЗП е лице по  чл. 14, ал. 2 от Закона за управление на отпадъците – ЗУО  пуска на вътрешния пазар опаковани млечни продукти, след употребата на които се образуват масово разпространени отпадъци от опаковки. При опаковане на млечните продукти се използват пластмасови опаковки (кофички за кисело мляко и кофи за сирене). Не са представини документи за изпълнение на задълженията по чл. 14 и чл. 59 от ЗУО и съгласно изискванията на Наредбата за определяне на реда и размера за заплащане на продуктова такса (Наредбата). 



От дейността на дружеството не се образуват отпадъци, попадащи в обхвата на ЗУО.
Заключение:
Операторът изпълнява задълженията си, произтичащи от законодателство по компоненти „Почви” и „Води“. Не са устaновени нарушения по фактор „ОХВ”.
 При извършената проверката на сосбтвеника фермата са дадени предписания за представяне в РИОСВ – Монтана на копия на месечни справки-декларации за пуснатите на пазара опаковки за периода от м. януари 2018 г. до м. юли 2018 г. (включително), изготвени по Приложение № 15 към чл. 16, ал. 1 от Наредбата за определяне на реда и размера за заплащане на продуктова такса и копия на платежни документи за платените продуктови такси към ПУДООС за пуснатите на пазара опаковки за периода м. януари 2018 г. до м. юли 2018 г.













Приоритети за последваща контролна дейност:
· Спазване изискванията на Закона за водите. 
· Законосъобразно управление на почвите.

· Законосъобразно управление на отпадъците. 
[image: image3.wmf]( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

